పౌలును గూర్చిన అధ్యయనములు – ఎనిమిదవ మాడ్యుల్ – పౌలు మరియు ఫిలేమోనుకు వ్రాసిన పత్రిక

చర్చా ప్రశ్నలు

1. ఈ పాఠములో మీకు బాగా నచ్చిన, లేక మీరు ముఖ్యముగా నేర్చుకొనిన విషయము ఏమిటి? మీకు ఎలాంటి ప్రశ్నలు ఉండినవి?
2. ఎలాంటి సమస్యలను పరిష్కరించుటకు బయటవారి మధ్యవర్తిత్వం అవసరమవుతుంది? మధ్యవర్తిత్వం అవసరమైయుండిన ఒక సమస్యను మీరెప్పుడైన ఎదుర్కొన్నారా?
3. ఈ పత్రికలో ఎవరితో మిమ్మును మీరు ఎక్కువగా గుర్తించుకుంటారు? పౌలు, ఫిలేమోను లేక ఒనేసిము? ఎందుకని?
4. ఒనేసిము మధ్యవర్తిగా ఉండి, ఫిలేమోను దగ్గర అతనిని సమర్థించుట వలన వెల చెల్లించిన వ్యక్తి పౌలు. మీకు మధ్యవర్తిగా ఎవరైనా ఉండిరా? మీరు ఎవరికి మధ్యవర్తిత్వం చేయాలి?
5. ఒనేసిముకు మధ్యవర్తిగా ఉండుటకు పౌలును ఏమి ప్రేరేపించింది?
6. సంఘర్షణలు మరియు కలహముల మధ్యలో కూడా దేవుడు కార్యములు చేస్తున్నాడని పౌలు గుర్తించాడు. మీ సొంత అనుభవములో ఇది ఎలా వాస్తవమైయున్నది?
7. కనికరము ఆధారముగా పౌలు తన స్నేహితుడైన ఫిలేమోనుకు పిలుపునిచ్చాడు. అతడు ఈ వ్యూహమును ఎందుకు ఎన్నుకున్నాడు? ఏమి చేయుటను మీరు సులభంగా భావిస్తారు: కనికరమును వేడుకొనుట లేక డిమాండ్లు చేయుట?
8. సామాన్యంగా, బానిసత్వము అను సమస్యతో పౌలు వ్యవహరించిన విధానము నుండి మనం ఏమి నేర్చుకోవచ్చు?
9. క్షమాపణ మీ జీవితంలో సమాధానమును ఎలా కలిగించింది?
10. వారి సంబంధమును పునరుద్ధరించుకొనుటకు ఒనేసిము మరియు ఫిలేమోను బాధ్యత వహించవలసియుండెను. ఒక తెగిపోయిన సంబంధములోనికి సమాధానమును తెచ్చుటకు మీరు తీసుకోవలసిన బాధ్యత ఏదైనా ఉందా?
11. ఈ అధ్యయనము నుండి మీరు నేర్చుకున్న అత్యంత ప్రాముఖ్యమైన మెళకువ ఏమిటి?

**సందర్భ పరిశీలన:** ఒనేసిము మరియు ఫిలేమోను తమ సంబంధమును పునరుద్ధరించుకొనవలసిన బాధ్యత కలిగియున్నారని, మరియు పగతీర్చుకోకుండా ఒకరికొకరు క్రీస్తు సహోదరులుగా అంగీకరించాలని పౌలు ఉద్ఘాటించాడు. మనము క్రీస్తులో ఐక్యపరచబడియున్నాము గనుక, మనందరమూ క్షమించబడ్డాము మరియు ఆశీర్వదించబడ్డాము. కాబట్టి, ఏ విశ్వాసితోనైన సయోధ్యపరచబడుటను మనము నిరాకరించకూడదు. మనం మన పాపమును గుర్తించాలి, దాని నుండి వైదొలగాలి, ప్రేమ మరియు ఐక్యత కొరకు ప్రయాసపడాలి.

**సమీక్ష ప్రశ్నలు:** స్టీవ్ మరియు రాబర్ట్ ఇరువురు ఒక మిషనరీ బృందంలో సభ్యులు. వారు కలిసి ఉంటారని చూపేవారుగాని, తరచుగా ఇతర వ్యక్తి చెడ్డగా కనిపించు విధంగా వారు మాటలు పలికేవారు. వారు చాలాసార్లు దీనిని ఇతర వ్యక్తి కొరకు ప్రార్థించుట అనే పేరుతో చేశారు. "స్టీవ్ మొన్న ఇలా అన్నాడు కాబట్టి అతని కొరకు ప్రార్థించండి." ఫలితంగా, వారిరువురు వారి పరిచర్యలలో ఉండవలసినదాని కంటే తక్కువ ప్రభావవంతంగా ఉండిరి. దీనికి తోడు, ఈ ఐక్యత లేమి బృందమంతటి ఐక్యత మీద ప్రభావం చూపింది. కొందరు పక్షములు తీసుకున్నారు. అయితే వారికి సొంతమైయ్యే అవకాశం ఉండిన ఆత్మీయ ఐకమత్య శక్తిని బృందమంతా కోల్పోవునట్లు అది ప్రతి ఒక్కరిని ప్రభావితము చేసింది.

సమీక్ష ప్రశ్నలు:

1. మీ సంస్కృతిలో సమాధానపడుటకు ఆటంకములు ఏవి?
2. మీ సంఘములోని ప్రజలు నిజముగా సమాధానపడుటను మీరెప్పుడైనా చూశారా? ఎలా?
3. మీ సంస్కృతి మరియు వ్యక్తిత్వము దృష్ట్యా, ప్రజలు నిజమైన సమాధానమును కనుగొనుటకు మీరు సహాయము చేయగల ఉత్తమమైన బైబిల్ విధానములు ఏవి?

క్రియా అభ్యాసములు

* మీరు సమాధానపడవలసిన, మీతో వివాదముగలవారు ఎవరైనా ఉన్నారా? ఉన్న యెడల, ఇలా చేయుటకు కొన్ని ప్రయత్నాలు చేయండి.
* మీ సంఘములో మరొకరితో సమాధానపడవలసినవారెవరైనా ఉన్నారా? ఉన్న యెడల, క్రీస్తుతో సమాధానపడుటలో వారికి సహాయం చేయండి.